title: Komisijas Īstenošanas regula (ES) Nr. 144/2013 ( 2013. gada 19. februāris ), ar ko groza Regulu (EK) Nr. 606/2009 attiecībā uz dažām vīndarības metodēm un tām piemērojamajiem ierobežojumiem un Regulu (EK) Nr. 436/2009 attiecībā uz šo metožu ierakstīšanu vīna produktu pārvadājumu pavaddokumentos un vīna nozarē veicamo uzskaites reģistrāciju

text:
               20.2.2013

               LV

               Eiropas Savienības Oficiālais Vēstnesis

               L 47/56

         KOMISIJAS ĪSTENOŠANAS REGULA (ES) Nr. 144/2013
   (2013. gada 19. februāris),
   ar ko groza Regulu (EK) Nr. 606/2009 attiecībā uz dažām vīndarības metodēm un tām piemērojamajiem ierobežojumiem un Regulu (EK) Nr. 436/2009 attiecībā uz šo metožu ierakstīšanu vīna produktu pārvadājumu pavaddokumentos un vīna nozarē veicamo uzskaites reģistrāciju
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 121. panta trešo un ceturto daļu, 185.a pantu, 185.c panta 3. punktu un 192. pantu saistībā ar tās 4. pantu,
   tā kā:

               (1)

               Saskaņā ar 3. pantu Komisijas 2009. gada 10. jūlija Regulā (EK) Nr. 606/2009, ar ko nosaka konkrētus sīki izstrādātus Padomes Regulas (EK) Nr. 479/2008 īstenošanas noteikumus attiecībā uz vīnkopības produktu kategorijām, vīndarības metodēm un piemērojamiem ierobežojumiem (2), atļautās vīndarības metodes ir norādītas minētās regulas I pielikumā. Starptautiskā Vīnkopības un vīna organizācija (OIV) ir grozījusi dažu vīndarības metožu izmantošanas nosacījumus; minētās vīndarības metodes jau ir atļautas Savienībā. Lai Savienības ražotājiem pavērtu tādas pašas iespējas, kādas ir trešo valstu ražotājiem, Savienībā būtu jāgroza šo metožu izmantošanas nosacījumi, pamatojoties uz OIV noteiktajiem izmantošanas nosacījumiem.

               (2)

                  OIV ir pieņēmusi jaunas vīndarības metodes. Lai Savienības ražotājiem pavērtu jaunās iespējas, kādas ir trešo valstu ražotājiem, Savienībā būtu jāatļauj šīs jaunās vīndarības metodes ar OIV noteiktajiem izmantošanas nosacījumiem.

               (3)

               Regulas (EK) Nr. 606/2009 IA pielikuma 10. papildinājumā ietvertas prasības apstrādei, lai daļēji samazinātu spirta saturu vīnā. Formulējumu “spirta satura daļēja samazināšana vīnā” Starptautiskajā Vīnkopības un vīna organizācijā aizstāja ar formulējumu “spirta satura korekcija vīnā”. Tāpēc papildinājuma redakcija būtu attiecīgi jāpielāgo. Papildinājumā norādīts arī, ka dalībvalstis var noteikt, ka par spirta satura daļēju samazināšanu vīnā ir jāiesniedz paziņojums kompetentajām iestādēm. Lai nodrošinātu kontroļu efektivitāti, būtu jāprecizē, ka paziņošanai jānotiek, pirms faktiski izdara spirta satura daļēju samazināšanu.

               (4)

               Itālijas izcelsmes “aleatico” tipa vīniem, kurus ir tiesības apzīmēt ar aizsargāto cilmes vietas nosaukumu “Pergola”, kā arī ar tradicionālo norādi “passito”, un Ungārijas izcelsmes vīniem ar aizsargātu cilmes vietas nosaukumu vai aizsargātu ģeogrāfiskās izcelsmes norādi, kurus ir tiesības apzīmēt ar norādi “jégbor”, ir ļoti liels cukuru saturs, un tos ražo nelielā daudzumā. Lai šie vīni labi uzglabātos, Itālija un Ungārija ir pieprasījusi atkāpes no pieļaujamā sēra dioksīda satura. Būtu jānosaka, ka pieļaujamais sēra dioksīda saturs ir 350 miligramu uz litru Itālijas vīniem un 400 miligramu uz litru Ungārijas vīniem.

               (5)

               Dzirkstošajos vīnos var būt oglekļa dioksīds, kura izcelsme nav raudzējamajā vīnā [cuvée] notiekošajā spirta rūgšanas procesā, bet gan gāzu apmaiņā, kas noris, oglekļa dioksīdu izmantojot pārliešanā ar pretspiediena paņēmienu. Šī gāzu apmaiņa nepaaugstina oglekļa dioksīda spiedienu, un tāpēc nevajadzētu secināt, ka šie produkti būtu gāzēti. Tātad ir jābūt skaidrībā par to, ka pieņemama ir vienīgi gāzu apmaiņa ar oglekļa dioksīdu, kura izcelsme ir spirta rūgšana tvertnē [cuvée], jo šāda gāzu apmaiņa pārliešanā ar pretspiediena paņēmienu ir nenovēršama.

               (6)

               Saskaņā ar Regulas (EK) Nr. 1234/2007 120.g pantu Regulas (EK) Nr. 606/2009 IV pielikumā paredzētas dažas analīzes metodes, kas ļauj noteikt vīnkopības nozares produktu sastāvu, un noteikumi, kas ļauj noteikt, vai šie produkti ir tikuši apstrādāti, pārkāpjot atļauto vīndarības praksi, kad netiek ievērotas OIV ieteiktās un publicētās metodes vai noteikumi. OIV ir pieņēmusi dažas īpašas metodes vīnogu cukura analīzei (rektificētā koncentrētā vīnogu misā). Būtu jāsvītro atbilstošās metodes, kas pašlaik norādītas Regulas (EK) Nr. 606/2009 IV pielikumā.

               (7)

               Dažu veidu vīndarības praksē ir īpaši viegli iespējama krāpnieciska darbība, un šie prakses veidi būtu jānorāda reģistros un pavaddokumentos saskaņā ar Komisijas 2009. gada 26. maija Regulu (EK) Nr. 436/2009, ar ko paredz sīki izstrādātus noteikumus Padomes Regulas (EK) Nr. 479/2008 piemērošanai attiecībā uz vīna dārzu reģistru, obligātajiem paziņojumiem un informācijas vākšanu vīna tirgus uzraudzībai, kā arī vīna produktu pārvadājumu pavaddokumentiem un vīna nozarē veicamo uzskaites reģistrāciju (3). Prasības attiecībā uz tādu praksi kā spirta satura korekcija vīnā, apstrādi ar katjonu apmaiņu paskābināšanai un apstrādi pēc jonselektīvo membrānu metodes paredz, ka šādu veidu prakse ierakstāma minētajos reģistros. Būtu jāpielāgo noteikumi attiecībā uz ierakstiem, kas paredzēti ar Regulu (EK) Nr. 436/2009, lai ņemtu vērā grozījumus, kas ar šo regulu izdarīti Regulā (EK) Nr. 606/2009.

               (8)

               Attiecīgi būtu jāgroza Regula (EK) Nr. 606/2009 un Regula (EK) Nr. 436/2009.

               (9)

               Šajā regulā paredzētie pasākumi ir saskaņā ar atzinumu, ko ir sniegusi regulatīvā komiteja, kā paredzēts Regulas (EK) Nr. 1234/2007 195. panta 3. punktā, un saskaņā ar Lauksaimniecības tirgu kopīgās organizācijas pārvaldības komitejas atzinumu,

         IR PIEŅĒMUSI ŠO REGULU.
   1. pants
   Regulas (EK) Nr. 606/2009 grozīšana
   Regulu (EK) Nr. 606/2009 groza šādi:

               1)

               regulas IA pielikumu groza saskaņā ar šīs regulas I pielikumu;

               2)

               regulas IB pielikumu groza saskaņā ar šīs regulas II pielikumu;

               3)

               regulas II pielikumu groza saskaņā ar šīs regulas III pielikumu;

               4)

               regulas IV pielikumu groza saskaņā ar šīs regulas IV pielikumu.

         2. pants
   Regulas (EK) Nr. 436/2009 grozīšana
   Regulu (EK) Nr. 436/2009 groza šādi:

               1)

               regulas 41. panta 1. punktu groza šādi:

                           a)

                           punkta p) apakšpunktu aizstāj ar šādu:

                                       “p)

                                       apstrādi ar elektrodialīzi vai apstrādi ar katjonu apmaiņu vīna vīnskābes stabilizācijas nodrošināšanai, vai apstrādi ar katjonu apmaiņu paskābināšanai;”;

                           b)

                           punkta s) apakšpunktu aizstāj ar šādu:

                                       “s)

                                       spirta satura korekciju vīnā;”;

                           c)

                           pievieno šādu jaunu v) apakšpunktu:

                                       “v)

                                       apstrādi pēc jonselektīvo membrānu metodes paskābināšanai vai atskābināšanai.”;

               2)

               regulas VI pielikumu groza saskaņā ar šīs regulas V pielikumu.

         3. pants
   Stāšanās spēkā
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

      Regula uzliek saistības kopumā un ir tieši piemērojama visās dalībvalstīs.
      Briselē, 2013. gada 19. februārī

            Komisijas vārdā –

            priekšsēdētājs

         José Manuel BARROSO

      (1)  OV L 299, 16.11.2007., 1. lpp.

      (2)  OV L 193, 24.7.2009., 1. lpp.

      (3)  OV L 128, 27.5.2009., 15. lpp.

      I PIELIKUMS
      Regulas (EK) Nr. 606/2009 IA pielikumu groza šādi:

                  1)

                  Tabulu groza šādi:

                              a)

                              tabulas 10 rindā:

                                          i)

                                          rindas 1. ailē pievieno šādu ievilkumu:

                                                      “—

                                                      rauga proteīnu ekstrakti”;

                                          ii)

                                          rindas 3. ailē pievieno šādu tekstu:
                                          “vīnogu misas un baltvīnu, un sārtvīnu apstrādei rauga proteīnu ekstraktu izmantošanas maksimālais apmērs ir 30 g/hl, bet sarkanvīnu apstrādei – 60 g/hl;”;

                              b)

                              tabulas 40. rindas 1. ailē norādīto vīndarības praksi aizstāj ar šādu tekstu:
                              “spirta satura korekcija vīnā”;

                              c)

                              pievieno šādas rindas:

                                          “48

                                          Paskābināšana, apstrādājot ar katjonu apmaiņu

                                          Nosacījumi un ierobežojumi paredzēti Regulas (EK) Nr. 1234/2007 XVa pielikuma C un D daļā un šīs regulas 11. un 13. pantā
                                          Ar 15. papildinājumā paredzētajiem nosacījumiem

                                          49

                                          Cukuru satura samazināšana vīnogu misā, izmantojot membrānu apvienojumu

                                          Produktiem, kas definēti Regulas (EK) Nr. 1234/2007 XIb pielikuma 10. puntā, ar nosacījumiem, kas noteikti 16. papildinājumā

                                          50

                                          Atskābināšana, apstrādājot pēc jonselektīvo membrānu metodes

                                          Nosacījumi un ierobežojumi paredzēti Regulas (EK) Nr. 1234/2007 XVa pielikuma C un D daļā un šīs regulas 11. un 13. pantā
                                          Ar 17. papildinājumā paredzētajiem nosacījumiem”

                  2)

                  pielikuma 10. papildinājumu aizstāj ar šādu:

                     “10. papildinājums

                        Prasības vīna apstrādei, lai koriģētu spirta saturu tajā

                     Apstrādi spirta satura koriģēšanai (turpmāk “apstrāde”) veic, lai samazinātu pārlieku augsto spirta saturu vīnā, tādējādi uzlabojot garšas līdzsvaru.
                     Prasības

                                 1.

                                 Izvirzītos mērķus var sasniegt vai nu tikai ar separēšanas paņēmieniem, vai ar kombinētiem paņēmieniem.

                                 2.

                                 Apstrādātajiem vīniem nedrīkst būt organoleptisku trūkumu, un tiem jābūt piemērotiem tiešam patēriņam pārtikā.

                                 3.

                                 Spirta koncentrācijas samazināšanu vīnā nevar veikt tad, ja attiecībā uz kādu no konkrētā vīna izgatavošanā izmantotajiem vīna produktiem ir piemērota kāda no tām bagātināšanas darbībām, kas paredzēta Regulas (EK) Nr. 1234/2007 XVa pielikumā.

                                 4.

                                 Spirta saturu drīkst samazināt ne vairāk kā par 20 % un gatavā produkta faktiskajai spirta tilpumkoncentrācijai jāatbilst Regulas (EK) Nr. 1234/2007 XIb pielikuma 1. punkta otrās daļas a) apakšpunktā noteiktajai tilpumkoncentrācijai.

                                 5.

                                 Atbildību par apstrādes veikšanu uzņemas vīndaris vai kvalificēts tehniskais speciālists.

                                 6.

                                 Šī apstrāde jāieraksta reģistrā, kas minēts Regulas (EK) Nr. 1234/2007 185.c panta 2. punktā.

                                 7.

                                 Dalībvalstis var noteikt, ka par šo apstrādi iepriekš ir jāiesniedz paziņojums kompetentajām iestādēm.”;

                  3)

                  pielikuma 14. papildinājuma trešo un ceturto ievilkumu aizstāj ar šādiem:

                              “—

                              Atbildību par apstrādes veikšanu uzņemas vīndaris vai kvalificēts tehniskais speciālists. Šī apstrāde jāieraksta reģistrā, kas minēts Regulas (EK) Nr. 1234/2007 185.c panta 2. punktā.

                              —

                              Izmantotajām membrānām jāatbilst Regulas (EK) Nr. 1935/2004 un Komisijas Regulas (ES) Nr. 10/2011 (1) prasībām, un valstu noteikumiem, kas pieņemti tās piemērošanai. Tām jāatbilst OIV publicētā Starptautiskā Vīndarības kodeksa prasībām.

                  4)

                  pievieno šādu 15., 16. un 17. papildinājumu:“
                     15. papildinājums

                        Prasības paskābināšanai, apstrādājot ar katjonu apmaiņu

                     Apstrādi ar katjonu apmaiņu (turpmāk “apstrāde”) veic, lai palielinātu titrējamo skābumu un faktisko skābumu (pH samazināšana), ar fizikāliem paņēmieniem daļēji ekstrahējot katjonus ar katjonu apmaiņas palīdzību.
                     Prasības

                                 1.

                                 Apstrādē jāizmanto katjonu apmaiņas sveķi, kuri ir reģenerēti ar skābi.

                                 2.

                                 Apstrāde attiecināma tikai uz liekajiem katjoniem.

                                 3.

                                 Lai novērstu misas vai vīna frakciju veidošanos, apstrāde veicama bez pārtraukuma, apstrādātos produktus strūklveidā ievadot sākotnējos produktos.

                                 4.

                                 Alternatīvs paņēmiens ir prasītā sveķu daudzuma ievadīšana tieši vīna tvertnē, pēc tam tos atdalot ar jebkādu piemērotu fizikālu paņēmienu.

                                 5.

                                 Atbildību par visām apstrādes darbībām uzņemas vīndaris vai kvalificēts tehniskais speciālists.

                                 6.

                                 Šī apstrāde jāieraksta reģistrā, kas minēts Regulas (EK) Nr. 1234/2007 185.c panta 2. punktā.

                                 7.

                                 Katjonu apmaiņas sveķiem ir jāatbilst Eiropas Parlamenta un Padomes Regulas (EK) Nr. 1935/2004 prasībām, kā arī Savienības un valstu noteikumiem par šīs regulas piemērošanu, un arī analītiskajiem priekšrakstiem, kas paredzēti šā pielikuma 4. papildinājumā. Tie nedrīkst pārāk stipri izmainīt misas vai vīna fizikāli ķīmisko sastāvu, kā arī organoleptiskās īpašības, un tiem ir jāatbilst ierobežojumiem, kas noteikti OIV publicētā Starptautiskā vīndarības kodeksa monogrāfijas “Katjonu apmaiņas sveķi” 3. punktā.

                     16. papildinājums

                        Cukuru satura samazināšana vīnogu misā, izmantojot membrānu apvienojumu

                     Apstrādi cukuru satura pazemināšanai (turpmāk “apstrāde”) veic, lai no misas atdalītu cukurus ar membrānu apvienojuma paņēmienu, apvienojot mikrofiltrāciju vai ultrafiltrāciju ar nanofiltrāciju vai apgriezto osmozi.
                     Prasības

                                 1.

                                 Apstrāde izraisa tilpuma samazināšanos atkarībā no cukuru daudzuma un satura no sākotnējās misas ņemtajā cukuru šķīdumā.

                                 2.

                                 Šiem paņēmieniem jābūt tādiem, kas ļauj saglabāt nemainīgu pārējo sastāvdaļu saturu misā.

                                 3.

                                 Misas cukuru satura pazemināšana izslēdz to vīnu spirta satura korekciju, kurus no šīs misas iegūst.

                                 4.

                                 Apstrādi nedrīkst veikt apvienojumā ar kādu no bagātināšanas darbībām, kuras paredzētas Regulas (EK) Nr. 1234/2007 XVa pielikumā.

                                 5.

                                 Apstrādā noteiktu misas daudzumu pēc tilpuma atkarībā no panākamā cukuru satura pazemināšanas mērķa.

                                 6.

                                 Pirmā posma mērķis ir, no vienas puses, padarīt misu gatavu otrajam koncentrēšanas posmam un, no otras puses, saglabāt makromolekulas, kuru izmērs ir lielāks par membrānas caurlaidspēju. Šo posmu var veikt ar ultrafiltrāciju.

                                 7.

                                 Apstrādes pirmajā posmā iegūto filtrātu pēc tam koncentrē ar nanofiltrāciju vai apgriezto osmozi.
                                 Sākotnējo ūdeni un nanofiltrācijā neizfiltrētās organiskās skābes var atkal ievadīt apstrādātajā misā.

                                 8.

                                 Atbildību par visām apstrādes darbībām uzņemas vīndaris vai kvalificēts tehniskais speciālists.

                                 9.

                                 Izmantotajām membrānām jāatbilst Regulas (EK) Nr. 1935/2004 un Komisijas Regulas (ES) Nr. 10/2011 prasībām, un valstu noteikumiem, kas pieņemti tās piemērošanai. Tām jāatbilst OIV publicētā Starptautiskā Vīndarības kodeksa prasībām.

                     17. papildinājums

                        Prasības atskābināšanai, apstrādājot pēc jonselektīvo membrānu metodes

                     Apstrāde pēc jonselektīvo membrānu metodes (turpmāk “apstrāde”) ir fizikāla metode misas vai vīna jonu ekstrakcijai elektriskā lauka iedarbībā, izmantojot gan anjoncaurlaidīgas membrānas, gan bipolāras membrānas. Anjoncaurlaidīgu membrānu un bipolāru membrānu apvienojums ļauj regulēt titrējamo skābumu un faktisko skābumu (pH palielināšana).
                     Prasības

                                 1.

                                 Anjoncaurlaidīgās membrānas jāizvieto tā, lai tās ļautu ekstrahēt vienīgi anjonus, jo īpaši misas vai vīna organisko skābju anjonus.

                                 2.

                                 Bipolārajām membrānām ir jābūt vīnogu misas vai vīna anjonu un katjonu necaurlaidīgām.

                                 3.

                                 Vīnā, kas iegūts no misas vai vīna, kas atskābināts ar šo apstrādes paņēmienu, jābūt vismaz 1 g.l-1 vīnskābes.

                                 4.

                                 Atskābināšana ar membrānu paņēmienu un paskābināšana viena otru izslēdz.

                                 5.

                                 Atbildību par apstrādes īstenošanu uzņemas vīndaris vai kvalificēts tehniskais speciālists.

                                 6.

                                 Šī apstrāde jāieraksta reģistrā, kas minēts Regulas (EK) Nr. 1234/2007 185.c panta 2. punktā.

                                 7.

                                 Izmantotajām membrānām jāatbilst Regulas (EK) Nr. 1935/2004 un Komisijas Regulas (ES) Nr. 10/2011 prasībām, un valstu noteikumiem, kas pieņemti tās piemērošanai. Tām jāatbilst OIV publicētā Starptautiskā Vīndarības kodeksa prasībām.

                           ”

         (1)  OV L 12, 15.1.2011., 1. lpp.”;

      II PIELIKUMS
      Regulas (EK) Nr. 606/2009 IB pielikuma A daļas 2. punktu groza šādi:

                  1)

                  punkta d) apakšpunktu papildina ar šādu ievilkumu:

                              “—

                              Itālijas izcelsmes “aleatico” tipa vīniem, attiecībā uz kuriem ir tiesības izmantot aizsargātu cilmes vietas nosaukumu “Pergola” un tradicionālo apzīmējumu “passito”.”;

                  2)

                  punkta e) apakšpunkta sesto ievilkumu aizstāj ar šādu:

                              “—

                              Ungārijas vīniem, attiecībā uz kuriem ir tiesības izmantot aizsargātu cilmes vietas nosaukumu un kurus saskaņā ar Ungārijas tiesību aktiem apzīmē ar nosaukumu “Tokaji máslás”, “Tokaji fordítás”, “Tokaji aszúeszencia”, “Tokaji eszencia”, “Tokaji aszú”, “Töppedt szőlőből készült bor” vai “Jégbor”;”.

      III PIELIKUMS
      Regulas (EK) Nr. 606/2009 II pielikuma A daļas 10. punkta trešo daļu aizstāj ar šādu:

         “Oglekļa dioksīda izmantošana pārliešanas ar pretspiedienu gadījumā ir atļauta tikai uzraudzībā un ar nosacījumu, ka tādējādi nenovēršamā gāzu apmaiņa ar oglekļa dioksīdu, kas radies tvertnē notiekošajā spirta rūgšanā, nepalielina dzirkstošajos vīnos ietilpstošā oglekļa dioksīda spiedienu.”

      IV PIELIKUMS
      Regulas (EK) Nr. 606/2009 IV pielikuma B daļas a) līdz e) punktu svītro.

      V PIELIKUMS
      Regulas (EK) Nr. 436/2009 VI pielikuma B daļas 1.4. punkta b) apakšpunktā ciparu “11” un tekstu aiz tā aizstāj ar šādu:

         “11– produkta spirta saturs ir koriģēts,”.


title: Komisijas Īstenošanas regula (ES) Nr. 287/2013 ( 2013. gada 22. marts ), ar kuru groza IV un VIII pielikumu Padomes Regulā (EK) Nr. 73/2009, ar ko paredz kopējus noteikumus tiešā atbalsta shēmām saskaņā ar kopējo lauksaimniecības politiku un izveido dažas atbalsta shēmas lauksaimniekiem

text:
               26.3.2013

               LV

               Eiropas Savienības Oficiālais Vēstnesis

               L 86/12

         KOMISIJAS ĪSTENOŠANAS REGULA (ES) Nr. 287/2013
   (2013. gada 22. marts),
   ar kuru groza IV un VIII pielikumu Padomes Regulā (EK) Nr. 73/2009, ar ko paredz kopējus noteikumus tiešā atbalsta shēmām saskaņā ar kopējo lauksaimniecības politiku un izveido dažas atbalsta shēmas lauksaimniekiem
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 19. janvāra Regulu (EK) Nr. 73/2009, ar ko paredz kopējus noteikumus tiešā atbalsta shēmām saskaņā ar kopējo lauksaimniecības politiku un izveido dažas atbalsta shēmas lauksaimniekiem, kā arī groza Regulas (EK) Nr. 1290/2005, (EK) Nr. 247/2006, (EK) Nr. 378/2007 un atceļ Regulu (EK) Nr. 1782/2003 (1), un jo īpaši tās 8. panta 2. punkta a) un b) apakšpunktu un 40. panta 1. punkta otro daļu,
   tā kā:

               (1)

               Regulas (EK) Nr. 73/2009 10.b pantā paredzēts, ka dalībvalstis, kas attiecībā uz 2012. kalendāro gadu ir piemērojušas brīvprātīgo modulāciju, var turpināt samazināt tiešos maksājumus attiecībā uz 2013. kalendāro gadu. Apvienotā Karaliste informēja Komisiju par lēmumu izmantot šo iespēju, tāpēc tika pieņemts Komisijas 2013. gada 20. marta Īstenošanas lēmums 2013/146/ES, ar ko nosaka summas, kuras izriet no brīvprātīgas korekcijas piemērošanas Apvienotajā Karalistē attiecībā uz 2013. kalendāro gadu (2). Tāpēc ir lietderīgi pārskatīt atbilstošo maksimālo apjomu, kas minēts Regulas (EK) Nr. 73/2009 8. pantā.

               (2)

               Grieķija, Spānija, Luksemburga, Malta un Apvienotā Karaliste informēja Komisiju par to, ka tās paredzējušas sniegt vīnogulāju audzētājiem atbalstu 2014. gadam, šajā nolūkā piešķirot tiesības uz maksājumu saskaņā ar 103.o pantu Padomes 2007. gada 22. oktobra Regulā (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (3). Tāpēc būtu attiecīgi jāpielāgo valstu maksimālie apjomi, kas minēti Regulas (EK) Nr. 73/2009 40. panta 1. punktā.

               (3)

               Informācija, kas dalībvalstīm jāpaziņo saskaņā ar Regulas (EK) Nr. 1234/2007 188.a panta 3. punktu par izartajām platībām un saskaņā ar Regulas (EK) Nr. 73/2009 40. panta 1. punktu par piešķirto tiesību par izartajām platībām reģionālo vidējo vērtību, vēl nebija zināma, kad Regulas (EK) Nr. 73/2009 8. pantā minētie neto maksimālie apjomi 2013. gadam tika noteikti minētās regulas IV pielikumā, kas grozīta ar Eiropas Parlamenta un Padomes Regulu (ES) Nr. 671/2012 (4). Tāpēc minēto maksimālo apjomu vērtības pamatā bija aplēses. Pēc Vācijas, Grieķijas, Spānijas, Francijas, Itālijas, Luksemburgas, Austrijas, Portugāles un Slovēnijas sniegtajiem paziņojumiem atbilstīgi Regulas (EK) Nr. 1234/2007 188.a panta 3. punktam un Regulas (EK) Nr. 73/2009 40. panta 1. punktam būtu jāpārskata Regulas (EK) Nr. 73/2009 IV pielikumā noteikto maksimālo apjomu vērtība 2013. gadam.

               (4)

               Tāpēc būtu attiecīgi jāgroza Regulas (EK) Nr. 73/2009 IV un VIII pielikums.

               (5)

               Šajā regulā paredzētie pasākumi ir saskaņā ar Tiešo maksājumu pārvaldības komitejas atzinumu,

         IR PIEŅĒMUSI ŠO REGULU.
   1. pants
   Regulas (EK) Nr. 73/2009 IV un VIII pielikumu groza saskaņā ar šīs regulas pielikumu.
   2. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 22. martā

            Komisijas vārdā –

            priekšsēdētājs

         José Manuel BARROSO

      (1)  OV L 30, 31.1.2009., 16. lpp.

      (2)  OV L 82, 22.3.2013., 58. lpp.

      (3)  OV L 299, 16.11.2007., 1. lpp.

      (4)  OV L 204, 31.7.2012., 11. lpp.

      PIELIKUMS
      Regulas (EK) Nr. 73/2009 IV un VIII pielikumu groza šādi:

                  1)

                  IV pielikumu aizstāj ar šādu:

                     “IV PIELIKUMS

                        8. pantā minētie valstu neto maksimālie apjomi

                                 (miljonos EUR)

                                 Kalendārais gads

                                 2009

                                 2010

                                 2011

                                 2012

                                 2013

                                 Beļģija

                                 583,2

                                 575,4

                                 570,8

                                 569,0

                                 569,0

                                 Čehijas Republika

                                 825,9

                                 903,0

                                 Dānija

                                 987,4

                                 974,9

                                 966,5

                                 964,3

                                 964,3

                                 Vācija

                                 5 524,8

                                 5 402,6

                                 5 357,1

                                 5 329,6

                                 5 329,6

                                 Igaunija

                                 92,0

                                 101,2

                                 Īrija

                                 1 283,1

                                 1 272,4

                                 1 263,8

                                 1 255,5

                                 1 255,5

                                 Grieķija

                                 2 561,4

                                 2 365,4

                                 2 359,4

                                 2 344,5

                                 2 344,5

                                 Spānija

                                 5 043,7

                                 5 066,4

                                 5 037,4

                                 5 055,3

                                 5 055,3

                                 Francija

                                 8 064,4

                                 7 946,1

                                 7 880,7

                                 7 853,0

                                 7 853,0

                                 Itālija

                                 4 345,9

                                 4 151,6

                                 4 128,2

                                 4 127,8

                                 4 127,8

                                 Kipra

                                 49,1

                                 53,5

                                 Latvija

                                 133,9

                                 146,4

                                 Lietuva

                                 346,7

                                 379,8

                                 Luksemburga

                                 35,6

                                 35,2

                                 35,1

                                 34,7

                                 34,7

                                 Ungārija

                                 1 204,5

                                 1 313,1

                                 Malta

                                 5,1

                                 5,5

                                 Nīderlande

                                 836,9

                                 829,1

                                 822,5

                                 830,6

                                 830,6

                                 Austrija

                                 727,6

                                 721,7

                                 718,2

                                 715,7

                                 715,7

                                 Polija

                                 2 787,1

                                 3 043,4

                                 Portugāle

                                 590,5

                                 574,3

                                 570,5

                                 566,6

                                 566,6

                                 Slovēnija

                                 131,6

                                 144,3

                                 Slovākija

                                 357,9

                                 385,6

                                 Somija

                                 550,0

                                 544,5

                                 541,1

                                 539,2

                                 539,2

                                 Zviedrija

                                 733,1

                                 717,7

                                 712,3

                                 708,5

                                 708,5

                                 Apvienotā Karaliste

                                 3 373,1

                                 3 345,4

                                 3 339,4

                                 3 336,1

                                 3 353,7”;

                  2)

                  VIII pielikumu aizstāj ar šādu:

                     “VIII PIELIKUMS

                        40. pantā minētie valstu maksimālie apjomi

                        1.   tabula

                                 (tūkstošos EUR)

                                 Dalībvalsts

                                 2009

                                 2010

                                 2011

                                 2012

                                 2013

                                 2014

                                 2015

                                 2016. gads un turpmākie gadi

                                 Beļģija

                                 614 179

                                 611 817

                                 611 817

                                 614 855

                                 614 855

                                 614 855

                                 614 855

                                 614 855

                                 Dānija

                                 1 030 478

                                 1 031 321

                                 1 031 321

                                 1 049 002

                                 1 049 002

                                 1 049 002

                                 1 049 002

                                 1 049 002

                                 Vācija

                                 5 770 254

                                 5 771 981

                                 5 771 994

                                 5 852 938

                                 5 852 938

                                 5 852 938

                                 5 852 938

                                 5 852 938

                                 Grieķija

                                 2 380 713

                                 2 228 588

                                 2 231 798

                                 2 233 227

                                 2 233 227

                                 2 217 227

                                 2 217 227

                                 2 217 227

                                 Spānija

                                 4 858 043

                                 5 119 045

                                 5 125 032

                                 5 304 642

                                 5 304 642

                                 5 161 893

                                 5 161 893

                                 5 161 893

                                 Francija

                                 8 407 555

                                 8 423 196

                                 8 425 326

                                 8 527 494

                                 8 527 494

                                 8 527 494

                                 8 527 494

                                 8 527 494

                                 Īrija

                                 1 342 268

                                 1 340 521

                                 1 340 521

                                 1 340 869

                                 1 340 869

                                 1 340 869

                                 1 340 869

                                 1 340 869

                                 Itālija

                                 4 143 175

                                 4 210 875

                                 4 234 364

                                 4 379 985

                                 4 379 985

                                 4 379 985

                                 4 379 985

                                 4 379 985

                                 Luksemburga

                                 37 518

                                 37 569

                                 37 679

                                 37 671

                                 37 671

                                 37 084

                                 37 084

                                 37 084

                                 Nīderlande

                                 853 090

                                 853 169

                                 853 169

                                 897 751

                                 897 751

                                 897 751

                                 897 751

                                 897 751

                                 Austrija

                                 745 561

                                 747 344

                                 747 425

                                 751 788

                                 751 788

                                 751 788

                                 751 788

                                 751 788

                                 Portugāle

                                 608 751

                                 589 811

                                 589 991

                                 606 551

                                 606 551

                                 606 551

                                 606 551

                                 606 551

                                 Somija

                                 566 801

                                 565 520

                                 565 823

                                 570 548

                                 570 548

                                 570 548

                                 570 548

                                 570 548

                                 Zviedrija

                                 763 082

                                 765 229

                                 765 229

                                 770 906

                                 770 906

                                 770 906

                                 770 906

                                 770 906

                                 Apvienotā Karaliste

                                 3 985 895

                                 3 976 425

                                 3 976 482

                                 3 988 042

                                 3 988 042

                                 3 987 922

                                 3 987 922

                                 3 987 922

                        2.   tabula
                         (1)

                                 (tūkstošos EUR)

                                 Bulgārija

                                 287 399

                                 336 041

                                 416 372

                                 499 327

                                 580 087

                                 660 848

                                 741 606

                                 814 295

                                 Čehijas Republika

                                 559 622

                                 654 241

                                 739 941

                                 832 144

                                 909 313

                                 909 313

                                 909 313

                                 909 313

                                 Igaunija

                                 60 500

                                 71 603

                                 81 703

                                 92 042

                                 101 165

                                 101 165

                                 101 165

                                 101 165

                                 Kipra

                                 31 670

                                 38 928

                                 43 749

                                 49 146

                                 53 499

                                 53 499

                                 53 499

                                 53 499

                                 Latvija

                                 90 016

                                 105 368

                                 119 268

                                 133 978

                                 146 479

                                 146 479

                                 146 479

                                 146 479

                                 Lietuva

                                 230 560

                                 271 029

                                 307 729

                                 346 958

                                 380 109

                                 380 109

                                 380 109

                                 380 109

                                 Ungārija

                                 807 366

                                 947 114

                                 1 073 824

                                 1 205 037

                                 1 318 975

                                 1 318 975

                                 1 318 975

                                 1 318 975

                                 Malta

                                 3 752

                                 4 231

                                 4 726

                                 5 137

                                 5 503

                                 5 102

                                 5 102

                                 5 102

                                 Polija

                                 1 877 107

                                 2 192 294

                                 2 477 294

                                 2 788 247

                                 3 044 518

                                 3 044 518

                                 3 044 518

                                 3 044 518

                                 Rumānija

                                 623 399

                                 729 863

                                 907 473

                                 1 086 608

                                 1 264 472

                                 1 442 335

                                 1 620 201

                                 1 780 406

                                 Slovēnija

                                 87 942

                                 103 394

                                 117 423

                                 131 575

                                 144 274

                                 144 274

                                 144 274

                                 144 274

                                 Slovākija

                                 240 014

                                 280 364

                                 316 964

                                 355 242

                                 388 176

                                 388 176

                                 388 176

                                 388 176

         (1)  Maksimālie apjomi aprēķināti, ņemot vērā 121. pantā paredzēto pieaugumu shēmu.”


title: Komisijas Īstenošanas regula (ES) Nr. 65/2013 ( 2013. gada 24. janvāris ), ar kuru groza III pielikumu Regulai (EK) Nr. 826/2008, ar ko paredz kopīgus noteikumus par atbalsta piešķiršanu dažu lauksaimniecības produktu privātai uzglabāšanai

text:
               25.1.2013

               LV

               Eiropas Savienības Oficiālais Vēstnesis

               L 22/6

         KOMISIJAS ĪSTENOŠANAS REGULA (ES) Nr. 65/2013
   (2013. gada 24. janvāris),
   ar kuru groza III pielikumu Regulai (EK) Nr. 826/2008, ar ko paredz kopīgus noteikumus par atbalsta piešķiršanu dažu lauksaimniecības produktu privātai uzglabāšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 43. panta j) punktu saistībā ar 4. pantu,
   tā kā:

               (1)

               Komisijas Regulas (EK) Nr. 826/2008 (2) III pielikuma A daļā ir paredzēts, ka dalībvalstīm jāsniedz Komisijai noteikta informācija par olīveļļu un galda olīvām atsevišķos tirdzniecības gados, kā arī ir noteikti šo datu nosūtīšanas termiņi. Tajā arī ir paredzēti kopīgi noteikumi dalībvalstu kompetentajām iestādēm attiecībā uz informācijas paziņošanu Komisijai.

               (2)

               Lai veiktu pastiprinātu tirgus situācijas pēcpārbaudi, kā arī ņemot vērā gūto pieredzi šajā jomā, daži dalībvalstu paziņošanas pienākumi, kas paredzēti Regulas (EK) Nr. 826/2008 III pielikuma A daļā, ir jāvienkāršo, jāprecizē, jāpievieno vai jāsvītro.

               (3)

               Tādēļ ir jāpievieno pienākums paziņot par olīveļļas kopējo patēriņu un par krājumiem tirdzniecības gada beigās un jāsvītro pienākums attiecībā uz informāciju par galda olīvām.

               (4)

               Tāpēc attiecīgi būtu jāgroza Regulas (EK) Nr. 826/2008 III pielikums.

               (5)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,

         IR PIEŅĒMUSI ŠO REGULU.
   1. pants
   Regulas (EK) Nr. 826/2008 III pielikuma A daļu groza šādi:

               1)

               A daļas b) punktu aizstāj ar šādu:

                           “b)

                           Līdz 15. septembrim dalībvalstis nosūta Komisijai informāciju par galīgo kopējo olīveļļas ražošanu, kā arī par vietējo patēriņu iepriekšējā tirdzniecības gadā, kā arī par krājumiem tirdzniecības gada beigās.
                           Līdz 15. oktobrim un līdz 15. aprīlim tās nosūta Komisijai aplēsi par olīveļļas kopējo ražošanu pašreizējā tirdzniecības gadā, kā arī aplēsi par vietējo patēriņu un krājumiem tirdzniecības gada beigās.”;

               2)

               A daļas c) punktu aizstāj ar šādu:

                           “c)

                           No katra tirdzniecības gada septembra līdz maijam dalībvalstis ne vēlāk kā katra mēneša 15. dienā nosūta Komisijai tādu ikmēneša aplēsi par saražoto olīveļļu, kas atspoguļo periodu no attiecīgā tirdzniecības gada sākuma līdz iepriekšējam mēnesim ieskaitot.”

         2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 24. janvārī

            Komisijas vārdā –

            priekšsēdētājs

         José Manuel BARROSO

      (1)  OV L 299, 16.11.2007., 1. lpp.

      (2)  OV L 223, 21.8.2008., 3. lpp.


title: Komisijas Īstenošanas regula (ES) 2016/0000 (2016. gada 18. augusts) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Oriel Sea Minerals (ACVN))

text:
               31.8.2016

               LV

               Eiropas Savienības Oficiālais Vēstnesis

               L 234/8

         KOMISIJAS ĪSTENOŠANAS REGULA (ES) 2016/0000
   (2016. gada 18. augusts)
   par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Oriel Sea Minerals (ACVN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 50. panta 2. punkta a) apakšpunktu Īrijas pieteikums, kurā lūgts reģistrēt nosaukumu Oriel Sea Minerals, ir publicēts Eiropas Savienības Oficiālajā Vēstnesī
                   (2).

               (2)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums Oriel Sea Minerals būtu jāreģistrē,

         IR PIEŅĒMUSI ŠO REGULU.
   1. pants
   Nosaukums Oriel Sea Minerals (ACVN) ar šo tiek ierakstīts reģistrā.
   Pirmajā daļā minētais nosaukums apzīmē produktu, kas pieder pie 2.6. grupas “Sāls” saskaņā ar Komisijas Īstenošanas regulas (ES) Nr. 668/2014 (3) XI pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 18. augustā

            Komisijas

            un tās priekšsēdētāja vārdā –

            Komisijas loceklis

         Carlos MOEDAS

      (1)  OV L 343, 14.12.2012., 1. lpp.

      (2)  OV C 155, 30.4.2016., 11. lpp.

      (3)  Komisijas 2014. gada 13. jūnija Īstenošanas regula (ES) Nr. 668/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).


title: Komisijas Īstenošanas regula (ES) Nr. 606/2012 ( 2012. gada 4. jūlijs ), ar ko aizliedz ar zivju krātiņveida lamatām un ar āķu jedām zvejojošiem Itālijas karoga kuģiem vai kuģiem, kas reģistrēti Itālijā, veikt zilo tunzivju zvejas darbības Atlantijas okeānā uz austrumiem no 45° rietumu garuma un Vidusjūrā

text:
               7.7.2012

               LV

               Eiropas Savienības Oficiālais Vēstnesis

               L 177/14

         KOMISIJAS ĪSTENOŠANAS REGULA (ES) Nr. 606/2012
   (2012. gada 4. jūlijs),
   ar ko aizliedz ar zivju krātiņveida lamatām un ar āķu jedām zvejojošiem Itālijas karoga kuģiem vai kuģiem, kas reģistrēti Itālijā, veikt zilo tunzivju zvejas darbības Atlantijas okeānā uz austrumiem no 45° rietumu garuma un Vidusjūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 20. novembra Regulu (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem (1), un jo īpaši tās 36. panta 2. punktu,
   tā kā:

               (1)

               Padomes 2012. gada 17. janvāra Regulā (ES) Nr. 44/2012, ar ko 2012. gadam nosaka ES ūdeņos pieejamās zvejas iespējas un ES kuģu zvejas iespējas ūdeņos, kas nav ES ūdeņi, no konkrētiem zivju krājumiem un zivju krājumu grupām, kuras ir starptautisku sarunu vai nolīgumu priekšmets, ir noteikts, kādu daudzumu zilo tunzivju 2012. gadā drīkst nozvejot Atlantijas okeānā uz austrumiem no 45° rietumu garuma un Vidusjūrā.

               (2)

               Padomes 2009. gada 6. aprīļa Regulā (EK) Nr. 302/2009 par daudzgadu plānu zilās tunzivs krājumu atjaunošanai Atlantijas okeāna austrumu daļā un Vidusjūrā, par grozījumiem Regulā (EK) Nr. 43/2009 un par Regulas (EK) Nr. 1559/2007 atcelšanu (2) ir noteikts, ka dalībvalstīm jāinformē Komisija par individuālajām kvotām, kas iedalītas to kuģiem, kuri garāki par 24 metriem, un attiecībā uz kuģiem, kas īsāki par 24 metriem, un zivju krātiņveida lamatām – vismaz piešķirto kvotu tām ražotāju organizācijām vai kuģu grupām, kas zvejo ar līdzīgiem rīkiem.

               (3)

               Kopējās zivsaimniecības politikas mērķis ir nodrošināt zvejniecības dzīvotspēju ilgtermiņā, saskaņā ar piesardzības pieeju ilgtspējīgā veidā izmantojot ūdeņu dzīvos resursus.

               (4)

               Padomes Regulas (EK) Nr. 1224/2009 36. panta 2. punktā noteikts, ka tad, ja Komisija, pamatojoties uz dalībvalstu sniegto informāciju vai citu tās rīcībā esošo informāciju, konstatē, ka Eiropas Savienībai, dalībvalstij vai dalībvalstu grupai pieejamās zvejas iespējas var uzskatīt par pilnībā izmantotām attiecībā uz vienu vai vairākiem zvejas rīkiem vai flotēm, Komisija informē par to attiecīgās dalībvalstis un aizliedz zvejas darbības attiecībā uz konkrēto apgabalu, zvejas rīku, krājumu, krājumu grupu vai konkrētajās zvejas darbībās iesaistīto floti.

               (5)

               Komisijas rīcībā esošā informācija liecina, ka zvejas iespējas, kas zilo tunzivju zvejai Atlantijas okeānā uz austrumiem no 45° rietumu garuma un Vidusjūrā iedalītas ar zivju krātiņveida lamatām un āķu jedām zvejojošiem Itālijas karoga kuģiem vai kuģiem, kas reģistrēti Itālijā, var uzskatīt par pilnībā izmantotām.

               (6)

               Itālija 2012. gada 20. jūnijā informēja Komisiju par to, ka ir aizliegusi veikt zvejas darbības ar zivju krātiņveida lamatām un āķu jedām zvejojošiem kuģiem, kuri 2012. gadā aktīvi darbojās zilo tunzivju zvejā, ar āķu jedām zvejojošiem kuģiem aizliegumu piemērojot no 20. jūnija plkst. 13.00 un ar zivju krātiņveida lamatām zvejojošiem kuģiem – no 22. jūnija plkst. 17.00.

               (7)

               Neskarot augstākminētos Itālijas veiktos pasākumus, nepieciešams, lai Komisija apstiprinātu aizliegumu no 2012. gada 20. jūnija plkst. 13.00 ar āķu jedām zvejojošiem Itālijas karoga kuģiem vai kuģiem, kas reģistrēti Itālijā un no 2012. gada 22. jūnija plkst. 17.00 ar zivju krātiņveida lamatām, kas reģistrētas Itālijā, zvejot zilās tunzivis Atlantijas okeānā uz austrumiem no 45° rietumu garuma un Vidusjūrā,

         IR PIEŅĒMUSI ŠO REGULU.
   1. pants
   Zilās tunzivs zveja Atlantijas okeānā uz austrumiem no 45° rietumu garuma un Vidusjūrā ar āķu jedām zvejojošiem Itālijas karoga kuģiem vai kuģiem, kas reģistrēti Itālijā, ir aizliegta no 2012. gada 20. jūnija plkst. 13.00.
   No minētās dienas ir aizliegts arī paturēt uz kuģa, ievietot sprostos nobarošanai vai audzēšanai, pārkraut citā kuģī, pārvietot vai izkraut zivis, ko minētie kuģi nozvejojuši no šiem krājumiem.
   2. pants
   Zilo tunzivju zveja Atlantijas okeānā uz austrumiem no 45° rietumu garuma un Vidusjūrā ar zivju krātiņveida lamatām, kas reģistrētas Itālijā, ir aizliegta no 2012. gada 22. jūnija plkst. 17.00.
   No minētās dienas ir aizliegts arī paturēt uz kuģa, ievietot sprostos nobarošanai vai audzēšanai, pārkraut citā kuģī, pārvietot vai izkraut zivis, kas nozvejotas ar minētajām krātiņveida lamatām no šiem krājumiem.
   3. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 4. jūlijā

            Komisijas un tās priekšsēdētāja vārdā –

            Komisijas loceklis

         László ANDOR

      (1)  OV L 343, 22.12.2009., 1. lpp.

      (2)  OV L 96, 15.4.2009., 1. lpp.


title: Komisijas Īstenošanas regula (ES) Nr. 103/2013 ( 2013. gada 4. februāris ), ar ko groza Regulu (EK) Nr. 786/2007 attiecībā uz endo-1,4-beta-mannanāzes EC 3.2.1.78 ( Hemicell ) preparāta atļaujas turētāja nosaukumu  Dokuments attiecas uz EEZ

text:
               5.2.2013

               LV

               Eiropas Savienības Oficiālais Vēstnesis

               L 34/12

         KOMISIJAS ĪSTENOŠANAS REGULA (ES) Nr. 103/2013
   (2013. gada 4. februāris),
   ar ko groza Regulu (EK) Nr. 786/2007 attiecībā uz endo-1,4-beta-mannanāzes EC 3.2.1.78 (Hemicell) preparāta atļaujas turētāja nosaukumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 13. panta 3. punktu,
   tā kā:

               (1)

               Uzņēmums ChemGen Corp. atbilstīgi Regulas (EK) Nr. 1831/2003 13. panta 3. punktam ir iesniedzis pieteikumu, kurā ierosina mainīt atļaujas turētāja nosaukumu attiecībā uz Komisijas Regulu (EK) Nr. 786/2007 (2) par atļauju uz 10 gadiem izmantot endo-1,4-beta-mannanāzes EC 3.2.1.78 (Hemicell) preparātu, kas iekļauts barības piedevu kategorijā “zootehniskās piedevas” un funkcionālajā grupā “gremošanas veicinātāji”.

               (2)

               Pieteikuma iesniedzējs apgalvo, ka 2012. gada 10. februārī uzņēmumu ChemGen Corp. ieguva uzņēmums Eli Lilly and Company Ltd, kuram tagad pieder šīs piedevas tirdzniecības tiesības. Pieteikuma iesniedzējs ir iesniedzis attiecīgus datus, kas pamato tā pieteikumu.

               (3)

               Atļaujas nosacījumu maiņas projekts ir tikai administratīvs un neparedz attiecīgās piedevas jaunu novērtējumu. Par pieteikumu tika informēta Eiropas Pārtikas nekaitīguma iestāde.

               (4)

               Lai ļautu uzņēmumam Eli Lilly and Company Ltd izmantot tirdzniecības tiesības, jāmaina atļaujas noteikumi.

               (5)

               Tādēļ attiecīgi būtu jāgroza Regula (EK) Nr. 786/2007.

               (6)

               Tā kā tūlītēja ar šo regulu Regulā (EK) Nr. 786/2007 veiktā grozījuma piemērošana drošības apsvērumu dēļ nav nepieciešama, ir lietderīgi paredzēt pārejas periodu, kura laikā varētu izlietot pašreizējos krājumus.

               (7)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Regulas (EK) Nr. 786/2007 pielikuma 2. slejā nosaukumu “ChemGen Corp.”, ko pārstāv Disproquima S.L. aizstāj ar nosaukumu “Eli Lilly and Company Ltd”.
   2. pants
   Esošos piedevas krājumus, kuri atbilst noteikumiem, ko piemēroja pirms šīs regulas spēkā stāšanās dienas, var turpināt laist tirgū un lietot, līdz šie krājumi beidzas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 4. februārī

            Komisijas vārdā –

            priekšsēdētājs

         José Manuel BARROSO

      (1)  OV L 268, 18.10.2003., 29. lpp.

      (2)  OV L 175, 5.7.2007., 8. lpp.


title: Komisijas Īstenošanas regula (ES) 2015/1489 (2015. gada 3. septembris) par atļauju izmantot Lactobacillus plantarum NCIMB 30238 un Pediococcus pentosaceus NCIMB 30237 preparātu par lopbarības piedevu visu sugu lopiem (Dokuments attiecas uz EEZ)

text:
               4.9.2015

               LV

               Eiropas Savienības Oficiālais Vēstnesis

               L 231/1

         KOMISIJAS ĪSTENOŠANAS REGULA (ES) 2015/1489
   (2015. gada 3. septembris)
   par atļauju izmantot Lactobacillus plantarum NCIMB 30238 un Pediococcus pentosaceus NCIMB 30237 preparātu par lopbarības piedevu visu sugu lopiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:

               (1)

               Regulā (EK) Nr. 1831/2003 noteikts, ka piedevu izmantošanai lopbarībā vajadzīga atļauja, kā arī izklāstīts tās piešķiršanas pamatojums un kārtība. Regulas (EK) Nr. 1831/2003 10. panta 7. punktā saistībā ar tās 10. panta 1.–4. punktu ir izklāstīti konkrēti noteikumi par Savienībā par skābbarības piedevām izmantojamo produktu novērtēšanu.

               (2)

                  Lactobacillus plantarum MBS-LP-01 (NCIMB 30238) preparāts un Pediococcus pentosaceus MBS-PP-01 (NCIMB 30237) preparāts saskaņā ar Regulas (EK) Nr. 1831/2003 10. panta 1. punkta b) apakšpunktu tika iekļauti Lopbarības piedevu reģistrā kā esoši lopbarības līdzekļi, kas ietilpst funkcionālajā grupā “skābbarības piedevas” un domāti visu sugu lopiem.

               (3)

               Saskaņā ar Regulas (EK) Nr. 1831/2003 10. panta 2. punktu saistībā ar minētās regulas 7. pantu tika iesniegti divi pieteikumi uz atļauju šos preparātus izmantot par barības piedevu visu sugu lopiem, kuros bija prasīts šīs piedevas klasificēt kategorijā “tehnoloģiskās piedevas” un funkcionālajā grupā “skābbarības piedevas”. Pieteikumiem bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

               (4)

               Eiropas Pārtikas nekaitīguma iestāde (“Iestāde”) 2012. gada 23. maija (2) un 2014. gada 11. septembra (3) atzinumā secināja, ka ierosinātajos lietošanas apstākļos attiecīgajiem preparātiem nav kaitīgas ietekmes uz dzīvnieku veselību, cilvēku veselību un vidi. Iestāde arī secināja, ka Pediococcus pentosaceus NCIMB 30237 un Lactobacillus plantarum NCIMB 30238 preparātu maisījums attiecībā 8:2 spēj labāk iekonservēt uzturvielas skābbarībā, kas iegūta no viegli, mēreni grūti un grūti ieskābējama materiāla. Iestāde uzskata, ka nav vajadzības noteikt īpašas prasības uzraudzībai pēc piedevas laišanas tirgū. Tā arī pārbaudīja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodēm.

               (5)

               Abus pieteikumus izskatīja atsevišķi nekaitīguma un iedarbīguma aspektā, bet Iestāde secināja, ka iedarbīgums pierādīts tikai attiecībā uz maisījumu precīzās attiecībās. Tādēļ tiek ierosināts dot tikai viena preparāta izmantošanas atļauju. Lactobacillus plantarum NCIMB 30238 un Pediococcus pentosaceus NCIMB 30237 preparāta novērtējums rāda, ka Regulas (EK) Nr. 1831/2003 5. pantā noteiktie atļaujas piešķiršanas nosacījumi ir izpildīti. Tādēļ šo preparātu būtu jāļauj izmantot tā, kā norādīts šīs regulas pielikumā.

               (6)

               Nekaitīguma apsvērumi neliek tūlītēji piemērot atļaujas nosacījumu izmaiņas, tāpēc ir lietderīgi noteikt pārejas periodu, lai ieinteresētās personas varētu sagatavoties no atļaujas izrietošo jauno prasību izpildei.

               (7)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Atļaujas piešķiršana
   Pielikumā minēto preparātu, kas iekļauts piedevu kategorijā “tehnoloģiskās piedevas” un funkcionālajā grupā “skābbarības piedevas”, ir atļauts izmantot par lopbarības piedevu saskaņā ar pielikumā izklāstītajiem nosacījumiem.
   2. pants
   Pārejas pasākumi
   Pielikumā minēto preparātu un lopbarību ar to sastāvā, kas ražoti un marķēti pirms 2016. gada 24. marta saskaņā ar noteikumiem, kuri bija piemērojami pirms 2015. gada 24. septembra, arī turpmāk drīkst laist tirgū un lietot, līdz beidzas esošie krājumi.
   3. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 3. septembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 268, 18.10.2003., 29. lpp.

      (2)  EFSA Journal, 2012. g.; 10(6):2732 un 2733.

      (3)  EFSA Journal, 2014. g.; 12(9):3829.

      PIELIKUMS

                  Piedevas identifikācijas numurs

                  Atļaujas turētāja nosaukums

                  Piedeva

                  Sastāvs, ķīmiskā formula, apraksts, analīzes metode

                  Dzīvnieku suga vai kategorija

                  Maksimālais vecums

                  Minimālais saturs

                  Maksimālais saturs

                  Citi noteikumi

                  Atļaujas derīguma termiņš

                  KVV/kg svaiga materiāla

                     Kategorija: tehnoloģiskās piedevas. Funkcionālā grupa: skābbarības piedevas.

                  1k21008

                  —

                     Lactobacillus plantarum

                  NCIMB 30238

                     Pediococcus pentosaceus

                  NCIMB 30237

                     Piedevas sastāvs

                  Preparāts no Lactobacillus plantarum NCIMB 30238, kurā ir vismaz 2,0 × 1010 KVV gramā piedevas, un Pediococcus pentosaceus NCIMB 30237, kurā ir vismaz 2,6 × 1010 KVV gramā piedevas.

                     Aktīvās vielas raksturojums

                  Dzīvotspējīgas Lactobacillus plantarum NCIMB 30238 un Pediococcus pentosaceus NCIMB 30237 šūnas.

                     Analīzes metode
                      (1)

                  Skaitīšana lopbarības piedevā Lactobacillus plantarum NCIMB 30238: Petrī trauciņa un uztriepuma metode, izmantojot MRS agaru (EN 15787).

                     Lactobacillus plantarum NCIMB 30238 identificēšana: pulsējošā lauka gela elektroforēze (PFGE).
                  Skaitīšana lopbarības piedevā Pediococcus pentosaceus NCIMB 30237: Petrī trauciņa un uztriepuma metode (EN 15786).

                     Pediococcus pentosaceus NCIMB 30237 identificēšana: pulsa lauka gela elektroforēze (PFGE)

                  Visu sugu dzīvnieki

                  —

                  —

                  —

                              1.

                              Piedevas un premiksa lietošanas pamācībā norādīt uzglabāšanas apstākļus.

                              2.

                                 Lactobacillus plantarum NCIMB 30238 un Pediococcus pentosaceus NCIMB 30237 minimālais saturs: 1 × 108 KVV (attiecībā 1:4) vienā kg svaiga materiāla.

                              3.

                              Drošības apsvērumi: darbojoties ar preparātu, ieteicams izmantot elpceļu un acu aizsarglīdzekļus un cimdus.

                  2025. gada 24. septembris

         (1)  Sīkāka informācija par analīzes metodēm atrodama references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports.


title: Komisijas Īstenošanas regula (ES) Nr. 1351/2011 ( 2011. gada 20. decembris ), ar ko groza Padomes Regulu (EK) Nr. 747/2001 attiecībā uz Savienības tarifa kvotu un salīdzināmo daudzumu piemērošanas apturēšanu atsevišķiem lauksaimniecības produktiem, kuru izcelsme ir Jordānas Rietumkrastā un Gazas joslā

text:
               21.12.2011

               LV

               Eiropas Savienības Oficiālais Vēstnesis

               L 338/29

         KOMISIJAS ĪSTENOŠANAS REGULA (ES) Nr. 1351/2011
   (2011. gada 20. decembris),
   ar ko groza Padomes Regulu (EK) Nr. 747/2001 attiecībā uz Savienības tarifa kvotu un salīdzināmo daudzumu piemērošanas apturēšanu atsevišķiem lauksaimniecības produktiem, kuru izcelsme ir Jordānas Rietumkrastā un Gazas joslā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2001. gada 9. aprīļa Regulu (EK) Nr. 747/2001, kas nosaka Kopienas tarifa kvotu un salīdzināmo daudzumu administrēšanu attiecībā uz produktiem, par kuriem atbilstīgi nolīgumiem ar atsevišķām Vidusjūras reģiona valstīm var pretendēt uz atvieglojumiem, un atceļ Regulu (EK) Nr. 1981/94 un (EK) Nr. 934/95 (1), un jo īpaši tās 5. panta 1. punkta b) apakšpunktu,
   tā kā:

               (1)

               Ir noslēgts Nolīgums vēstuļu apmaiņas veidā starp Eiropas Savienību, no vienas puses, un Jordānas Rietumkrasta un Gazas joslas Palestīniešu pašpārvaldi, no otras puses, par savstarpējiem liberalizācijas pasākumiem attiecībā uz lauksaimniecības produktiem, pārstrādātiem lauksaimniecības produktiem un zivīm un zivsaimniecības produktiem un par izmaiņām Eiropas un Vidusjūras reģiona valstu nolīgumā, ar kuru izveido asociāciju starp Eiropas Kopienu, no vienas puses, un Palestīnas Atbrīvošanas organizāciju par labu Jordānas Rietumkrasta un Gazas joslas Palestīniešu pašpārvaldei, no otras puses (“nolīgums”) (2). Nolīgums apstiprināts Savienības vārdā ar Padomes Lēmumu 2011/824/ES (3).

               (2)

               Nolīgums paredz, ka desmit gadus no tā spēkā stāšanās dienas paplašina tarifa koncesijas, ko piemēro neierobežotam daudzumam produktu, kurus importē Eiropas Savienībā un kuru izcelsme ir Jordānas Rietumkrastā un Gazas joslā. Turklāt nolīgumā paredzēts arī iespējamais pagarinājums paplašinātajām tarifa koncesijām atkarībā no turpmākās ekonomikas attīstības Jordānijas Rietumkrastā un Gazas joslā.

               (3)

               Nolīgums paredz turpmāku liberalizāciju tirdzniecībā ar lauksaimniecības produktiem, pārstrādātiem lauksaimniecības produktiem, zivīm un zivsaimniecības produktiem, tāpēc nolīguma piemērošanas laikposmā ir nepieciešams apturēt Regulas (EK) Nr. 747/2001 VIII pielikumā noteikto tarifa kvotu un salīdzināmo daudzumu piemērošanu produktiem, kuru izcelsme ir Jordānas Rietumkrastā un Gazas joslā.

               (4)

               Padomes 1987. gada 21. decembra Regula (EEK) Nr. 4088/87, ar ko paredz nosacījumus atvieglotu muitas nodokļu piemērošanai attiecībā uz noteiktu ziedu importu, kuru izcelsme ir Izraēlā, Jordānijā, Jordānas Rietumkrastā un Gazas joslā, Kiprā un Marokā (4), tika atcelta ar Padomes Regulu (EK) Nr. 1234/2007 (5).

               (5)

               Komisijas 1988. gada 17. marta Regula (EEK) Nr. 700/88, ar ko paredz sīki izstrādātus noteikumus Kopienas importa režīma piemērošanai noteiktiem puķkopības produktiem, kuru izcelsme ir Kiprā, Izraēlā, Jordānā, Marokā, kā arī Rietumkrastā un Gazas sektorā (6), tika atcelta ar Komisijas Regulu (EK) Nr. 1227/2006 (7).

               (6)

               Šo atcelšanu rezultātā 2. pants Regulā (EK) Nr. 747/2001, kas paredz tarifa koncesiju nepiemērojamību svaigi grieztiem ziediem un ziedu pumpuriem, ja Regulā (EEK) Nr. 4088/87 paredzētie cenu nosacījumi nav ņemti vērā, ir kļuvis lieks, un tāpēc ir jāsvītro.

               (7)

               Tādēļ attiecīgi būtu jāgroza Regula (EK) Nr. 747/2001.

               (8)

               Nolīgums stājas spēkā 2012. gada 1. janvārī, tāpēc šī regula jāpiemēro no minētā datuma.

               (9)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Regulu (EK) Nr. 747/2001 groza šādi:

               1)

               pievieno šādu 1.a pantu:
               “1.a pants
               Tarifa kvotu un salīdzināmo daudzumu piemērošanas apturēšana atsevišķiem lauksaimniecības produktiem, kuru izcelsme ir Jordānas Rietumkrastā un Gazas joslā
               VIII pielikumā noteikto tarifa kvotu un salīdzināmo daudzumu piemērošanu attiecībā uz produktiem, kuru izcelsme ir Jordānas Rietumkrastā un Gazas joslā, aptur uz laikposmu desmit gadu garumā, sākot no 2012. gada 1. janvāra.
               Tomēr atkarībā no turpmākās ekonomikas attīstības Rietumkrastā un Gazas joslā ir iespējams vēlākais vienu gadu pirms desmit gadu laikposma beigām izskatīt iespējamo papildu pagarinājumu, kā noteikts nolīgumā vēstuļu apmaiņas veidā, kas Savienības vārdā apstiprināts ar Padomes Lēmumu 2011/824/ES (8).

               2)

               svītro 2. pantu.

         2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2012. gada 1. janvāra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 20. decembrī

            Komisijas vārdā –

            priekšsēdētājs

         José Manuel BARROSO

      (1)  OV L 109, 19.4.2001., 2. lpp.

      (2)  OV L 328, 10.12.2011., 5. lpp.

      (3)  OV L 328, 10.12.2011., 2. lpp.

      (4)  OV L 382, 31.12.1987., 22. lpp.

      (5)  OV L 299, 16.11.2007., 1. lpp.

      (6)  OV L 72, 18.3.1988., 16. lpp.

      (7)  OV L 222, 15.8.2006., 4. lpp.

      (8)  OV L 328, 10.12.2011., 2. lpp.”;


title: Komisijas Īstenošanas regula (ES) Nr. 1024/2014 ( 2014. gada 26. septembris ), ar ko nosaka piešķīruma koeficientu, kas piemērojams daudzumiem, kuri norādīti importa licenču pieteikumos, kas saskaņā ar tarifa kvotām, kuras atvērtas ar Regulu (EK) Nr. 891/2009 un Īstenošanas regulu (ES) Nr. 170/2013 cukura nozarē, iesniegti no 2014. gada 8. līdz 14. septembrim , un ar ko aptur šādu licenču pieteikumu iesniegšanu

text:
               27.9.2014

               LV

               Eiropas Savienības Oficiālais Vēstnesis

               L 283/44

         KOMISIJAS ĪSTENOŠANAS REGULA (ES) Nr. 1024/2014
   (2014. gada 26. septembris),
   ar ko nosaka piešķīruma koeficientu, kas piemērojams daudzumiem, kuri norādīti importa licenču pieteikumos, kas saskaņā ar tarifa kvotām, kuras atvērtas ar Regulu (EK) Nr. 891/2009 un Īstenošanas regulu (ES) Nr. 170/2013 cukura nozarē, iesniegti no 2014. gada 8. līdz 14. septembrim, un ar ko aptur šādu licenču pieteikumu iesniegšanu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 188. panta 1. un 3. punktu,
   tā kā:

               (1)

               Ar Komisijas Regulu (ES) Nr. 891/2009 (2) un Komisijas Īstenošanas regulu (ES) Nr. 170/2013 (3) ir atvērtas ikgadējas tarifa kvotas cukura nozares produktu importēšanai.

               (2)

               Daudzumi, kuri norādīti importa licenču pieteikumos, kas laikā no 2014. gada 8. līdz 14. septembrim attiecībā uz tarifa kvotu ar kārtas numuru 09.4321 iesniegti par apakšperiodu no 2014. gada 1. līdz 31. oktobrim, ir lielāki par pieejamajiem daudzumiem. Tāpēc būtu jānosaka, par kādu apjomu importa licences var izdot, nosakot piešķīruma koeficientu, kas piemērojams pieprasītajiem daudzumiem un ir aprēķināts saskaņā ar Komisijas Regulas (EK) Nr. 1301/2006 (4) 7. panta 2. punktu. Līdz tarifa perioda beigām būtu jāpārtrauc turpmāka licenču pieteikumu iesniegšana attiecībā uz tarifa kvotu ar šo kārtas numuru.

               (3)

               Daudzumi, kas norādīti importa licenču pieteikumos, kas laikā no 2014. gada 8. līdz 14. septembrim attiecībā uz tarifa kvotu ar kārtas numuru 09.4367 iesniegti par apakšperiodu no 2014. gada 1. līdz 31. oktobrim, ir vienādi par pieejamajiem daudzumiem. Līdz tarifa perioda beigām būtu jāpārtrauc turpmāka licenču pieteikumu iesniegšana attiecībā uz tarifa kvotu ar šo kārtas numuru.

               (4)

               Lai nodrošinātu pasākuma efektīvu pārvaldību, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   1.   Daudzumiem, kuri norādīti importa licenču pieteikumos, kas saskaņā ar Regulu (EK) Nr. 891/2009 un Īstenošanas regulu (ES) Nr. 170/2013 iesniegti no 2014. gada 8. līdz 14. septembrim, piemēro šīs regulas pielikumā norādīto piešķīruma koeficientu.
   2.   Jaunu importa licenču pieteikumu iesniegšana tiek apturēta līdz 2014./2015. gada tarifa perioda beigām attiecībā uz kvotām ar kārtas numuriem, kuri norādīti pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 26. septembrī

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  Komisijas 2009. gada 25. septembra Regula (EK) Nr. 891/2009, ar ko atver dažas Kopienas tarifu kvotas cukura nozarē un paredz to pārvaldību (OV L 254, 26.9.2009., 82. lpp.).

      (3)  Komisijas 2013. gada 25. februāra Īstenošanas regula (ES) Nr. 170/2013, ar ko nosaka pārejas posma pasākumus cukura nozarē sakarā ar Horvātijas pievienošanos (OV L 55, 27.2.2013., 1. lpp.).

      (4)  Komisijas 2006. gada 31. augusta Regula (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (OV L 238, 1.9.2006., 13. lpp.).

      PIELIKUMS
      “CXL koncesiju cukurs”
      2014./2015. gada tarifa periods
      No 2014. gada 8.līdz 14. septembrimiesniegtie pieteikumi

                  Kārtas Nr.

                  Valsts

                  Piešķīruma koeficients (%)

                  Turpmāki pieteikumi

                  09.4317

                  Austrālija

                  —

                  —

                  09.4318

                  Brazīlija

                  —

                  —

                  09.4319

                  Kuba

                  —

                  —

                  09.4320

                  Jebkādas trešās valstis

                  —

                  —

                  09.4321

                  Indija

                  33,311125

                  Apturēti

      Balkānu cukurs
      2014./2015. gada tarifa periods
      No 2014. gada 8.līdz 14. septembrimiesniegtie pieteikumi

                  Kārtas Nr.

                  Valsts

                  Piešķīruma koeficients (%)

                  Turpmāki pieteikumi

                  09.4324

                  Albānija

                  —

                  —

                  09.4325

                  Bosnija un Hercegovina

                  —

                  —

                  09.4326

                  Serbija

                  —

                  —

                  09.4327

                  Bijusī Dienvidslāvijas Maķedonijas Republika

                  —

                  —

      Pārejas pasākumi, “īpašais importa cukurs” un “rūpnieciskais importa cukurs”
      2014./2015. gada tarifa periods
      No 2014. gada 8.līdz 14. septembrimiesniegtie pieteikumi

                  Kārtas Nr.

                  Veids

                  Piešķīruma koeficients (%)

                  Turpmāki pieteikumi

                  09.4367

                  Pārejas pasākumi (Horvātija)

                  —

                  Apturēti

                  09.4380

                  Īpašais importa cukurs

                  —

                  —

                  09.4390

                  Rūpnieciskais cukurs

                  —

                  —


title: Komisijas Īstenošanas regula (ES) Nr. 484/2012 ( 2012. gada 7. jūnijs ), ar ko nosaka atbalsta maksimālo apjomu par olīveļļas uzglabāšanu privātās noliktavās saskaņā ar konkursa procedūru, kas izsludināta ar Īstenošanas regulu (ES) Nr. 430/2012

text:
               8.6.2012

               LV

               Eiropas Savienības Oficiālais Vēstnesis

               L 148/22

         KOMISIJAS ĪSTENOŠANAS REGULA (ES) Nr. 484/2012
   (2012. gada 7. jūnijs),
   ar ko nosaka atbalsta maksimālo apjomu par olīveļļas uzglabāšanu privātās noliktavās saskaņā ar konkursa procedūru, kas izsludināta ar Īstenošanas regulu (ES) Nr. 430/2012
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 43. panta d) punktu saistībā ar 4. pantu,
   tā kā:

               (1)

               Komisijas 2012. gada 22. maija Īstenošanas regulā (ES) Nr. 430/2012, ar ko izsludina konkursa procedūru saistībā ar atbalstu par olīveļļas uzglabāšanu privātās noliktavās (2), paredzēti divi piedāvājumu iesniegšanas apakšperiodi.

               (2)

               Saskaņā ar 13. panta 1. punktu Komisijas 2008. gada 20. augusta Regulā (EK) Nr. 826/2008, ar ko paredz kopīgus noteikumus par atbalsta piešķiršanu dažu lauksaimniecības produktu privātai uzglabāšanai (3), pamatojoties uz dalībvalstu paziņotajiem piedāvājumiem, Komisija nosaka vai nenosaka atbalsta maksimālo summu.

               (3)

               Pamatojoties uz pirmajā konkursa daļā iesniegtajiem piedāvājumiem, ir lietderīgi noteikt atbalsta maksimālo summu par olīveļļas uzglabāšanu privātās noliktavās attiecībā uz piedāvājumu iesniegšanas apakšperiodu, kas beidzas 2012. gada 5. jūnijā.

               (4)

               Lai nekavējoties dotu signālu tirgum un nodrošinātu šā pasākuma efektīvu pārvaldību, šai regulai jāstājas spēkā dienā, kad to publicē Eiropas Savienības Oficiālajā Vēstnesī.

               (5)

               Lauksaimniecības tirgu kopīgās organizācijas pārvaldības komiteja nav sniegusi atzinumu tās priekšsēdētāja noteiktajā termiņā,

         IR PIEŅĒMUSI ŠO REGULU.
   1. pants
   Ar Īstenošanas regulu (ES) Nr. 430/2012 izsludinātajā konkursa procedūrā attiecībā uz piedāvājumu iesniegšanas apakšperiodu, kas beidzas 2012. gada 5. jūnijā, atbalsta maksimālā summa par olīveļļu ir norādīta šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 7. jūnijā

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 132, 23.5.2012., 13. lpp.

      (3)  OV L 223, 21.8.2008., 3. lpp.

      PIELIKUMS

                  Produkts

                  Atbalsta maksimālā summa
                  (EUR/tonnas dienā)

                  Neapstrādāta augstākā labuma olīveļļa

                  0,65

                  Neapstrādāta olīveļļa

                  0,65